Diari Oficial de la Generalitat Valenciana


Sumari del DOGV 9008, del 29-01-2021 (2021/794)

RESOLUCIÓ de 27 de gener de 2021, del director general de Funció Pública, per la qual s'ajorna la realització del primer exercici de les proves selectives de les convocatòries 3/18 i 4/18, que pertanyen al cos superior tècnic d'enginyeria en informàtica A1-06; la convocatòria 9/18, que pertany al cos superior tècnic d'activitat física i esport A1-22, i les convocatòries 79/18 i 80/18, que pertanyen al cos superior tècnic de seguretat i salut en el treball A1-09, la celebració dels quals estava prevista per al dia 13 de febrer de 2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9008

Data del DOGV
:   29-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/794


Data del document
:   27-01-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 27 de gener de 2021, del director general de Funció Pública, per la qual s'ajorna la realització del primer exercici de les proves selectives de les convocatòries 3/18 i 4/18, que pertanyen al cos superior tècnic d'enginyeria en informàtica A1-06; la convocatòria 9/18, que pertany al cos superior tècnic d'activitat física i esport A1-22, i les convocatòries 79/18 i 80/18, que pertanyen al cos superior tècnic de seguretat i salut en el treball A1-09, la celebració dels quals estava prevista per al dia 13 de febrer de 2021. [2021/794]  
  
Mitjançant les resolucions de 14 de gener de 2021, aquesta direcció general va elevar a definitives les llistes provisionals de persones admeses i excloses a les proves selectives d'accés per a la cobertura dels llocs oferits mitjançant les convocatòries 3/18 i 4/18, que pertanyen al cos superior tècnic d'enginyeria en informàtica de l'Administració de la Generalitat, A1-06, torn lliure general i persones amb diversitat funcional i torn de promoció interna, corresponents a les ofertes d'ocupació pública de 2017 i 2019 per al personal de l'Administració de la Generalitat, i es va fer pública la data de celebració del primer exercici per al dia 13 de febrer de 2021 (DOGV núm. 9000, de 19.01.2021).  
  
Igualment, les resolucions de 14 de gener de 2021, d'aquesta direcció general, van elevar a definitives les llistes provisionals de persones admeses i excloses a les proves selectives d'accés per a la cobertura dels llocs oferits mitjançant la convocatòria 9/18, que pertanyen al cos superior tècnic d'activitat física i esport A1-22, torn lliure general, corresponents a l'oferta publica d'ocupació de 2018 per al personal de l'Administració de la Generalitat, i es va fer pública la data de celebració del primer exercici per al dia 13 de febrer de 2021 (DOGV núm. 9000, de 19.01.2021).  
Finalment, mitjançant la Resolució de 14 de gener de 2021, aquesta direcció general va elevar a definitives les llistes provisionals de persones admeses i excloses a les proves selectives d'accés per a la cobertura dels llocs oferits mitjançant les convocatòries 79/18 i 80/18, que pertanyen al cos superior tècnic de seguretat i salut en el treball de l'Administració de la Generalitat A1-09, torn lliure general i persones amb diversitat funcional i torn de promoció interna, corresponents a l'oferta publica d'ocupació de 2018 per al personal de l'Administració de la Generalitat, i es va fer pública la data de celebració del primer exercici per al dia 13 de febrer de 2021 (DOGV núm. 9000, de 19.01.2021).  
  
Vist el Decret 2/2021, de 24 de gener, del president de la Generalitat (DOGV núm. 9004, de 25.01.2021), pel qual es limita la permanència de grups de persones en espais públics i privats, es prorroga la mesura de restricció de l'entrada i l'eixida de persones del territori de la Comunitat Valenciana i es limita, durant els caps de setmana i els dies festius, l'entrada i l'eixida dels municipis i grups de municipis amb població superior a 50.000 habitants; donada la situació epidemiològica actual, pel que fa al nombre de contagis causats pel SARS-CoV-2, i tenint en compte la valoració global dels indicadors sanitaris, epidemiològics, socials i de mobilitat a la Comunitat Valenciana i, a fi de reduir al màxim possible els contactes socials fora de la unitat de convivència, així com limitar la mobilitat de les persones més enllà del que siga estrictament necessari, per un principi de prudència, és procedent deixar sense efecte la realització d'exàmens de les convocatòries indicades anteriorment.  
  
Per tot això, i d'acord amb el que s'estableix en l'apartat 2 de l'article 15 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en les bases de cadascuna de les convocatòries esmentades, i fent ús de les facultats atribuïdes a la Direcció General de Funció Pública, resolc:  
  
Únic  
Ajornar la realització de les proves selectives esmentades anteriorment, la celebració de les quals estava prevista per al dia 13 de febrer de 2021, que, d'acord amb l'evolució de la situació sanitària derivada de la pandèmia causada pel SARS-CoV-2, es convocaran novament amb indicació de la data, lloc i hora de començament del primer exercici en un termini no inferior a quinze dies hàbils respecte a la realització.  
  
La present resolució posa fi a la via administrativa i, contra aquesta podrà interposar-se un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat l'acte recorregut, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana o dels jutjats contenciosos administratius de València, segons siga procedent, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 8, 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que les persones interessades puguen fer ús, si escau, de qualsevol altre que estimen procedent.  
  
València, 27 de gener de 2021.- El director general de Funció Pública: David Alfonso Jarque.